জামালপুর : যমুনার পানি বাড়ায় নতুন করে বন্যাকবলিত হয়ে পড়েছে জামালপুর জেলা। গত সোমবার রাত থেকে নদীর পানি অস্বাভাবিক হারে বেড়ে দেওয়ানগঞ্জ, ইসলামপুরসহ ৫ উপজেলার ৩ লাখ মানুষ পানিবন্দি হয়ে পড়েছে। মাদারগঞ্জে নাদাগাড়ি বন্যানিয়ন্ত্রণ বাঁধ ভেঙে নতুন করে ১০টি গ্রাম প্লাবিত হয়েছে। তলিয়ে গেছে সড়ক ও ফসলি জমি। গবাদিপশু নিয়ে মানুষ ছুটছেন নিরাপদ আশ্রয়ের সন্ধানে। জামালপুর-দেওয়ানগঞ্জ রেলপথের বিভিন্ন স্থানে পানি ওঠায় রেল চলাচল বন্ধ আছে।